CELEX: 62020CN0103
Language: mt
Date: 2020-02-27 00:00:00
Title: Kawża C-103/20: Talba għal deċiżjoni preliminari mressqa mit-Tribunal Arbitral Tributário (Centro de Arbitragem Administrativa – CAAD) (il-Portugall) fis-27 ta’ Frar 2020 – RC vs Autoridade Tributária e Aduaneira

8.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/9
            
         
      Talba għal deċiżjoni preliminari mressqa mit-Tribunal Arbitral Tributário (Centro de Arbitragem Administrativa – CAAD) (il-Portugall) fis-27 ta’ Frar 2020 – RC vs Autoridade Tributária e Aduaneira
      (Kawża C-103/20)
      (2020/C 191/13)
      Lingwa tal-kawża: il-Portugiż
      
         Qorti tar-rinviju
      
      Tribunal Arbitral Tributário (Centro de Arbitragem Administrativa – CAAD)
      
         Partijiet fil-kawża prinċipali
      
      
         Rikorrent: RC
      
         Konvenuta: Autoridade Tributária e Aduaneira
      
         Domandi preliminari
      
      
                  1)
               
               
                  L-Artikoli 12 KE, 18 KE, 39 KE, 43 KE u 56 KE jipprekludu leġiżlazzjoni nazzjonali, bħal dik inkwistjoni fil-kawża prinċipali, li tipprevedi li l-apprezzamenti fil-valur li jirriżultaw mill-bejgħ ta’ proprjetà immobbli li tkun tinsab fi Stat Membru, meta dan il-bejgħ isir minn resident fi Stat Membru ieħor, jibqgħu, awtomatikament, suġġetti għal trattament fiskali differenti minn dak applikabbli, b’rabta ma’ dan l-istess tip ta’ tranżazzjoni, fuq l-apprezzamenti fil-valur magħmula minn resident tal-Istat li fih tinsab din il-proprjetà immobbli, iżda bil-possibbiltà, fuq għażla tal-persuna taxxabbli mhux residenti, li din tiġi ntaxxata taħt l-istess kundizzjonijiet bħall-persuna taxxabbli residenti?
               
            
                  2)
               
               
                  B’mod speċifiku, id-dispożizzjonijiet tad-dritt tal-Unjoni Ewropea ċċitati jipprekludu l-koeżistenza ta’:
                  
                              (i)
                           
                           
                              Regola li tipprevedi l-applikazzjoni ta’ rata speċjali ta’ 28 % applikabbli għall-apprezzamenti fil-valur ta’ proprjetà immobbli magħmula minn persuni mhux residenti,
                           
                        
                              (ii)
                           
                           
                              Regola li tipprevedi li l-bilanċ tal-apprezzamenti fil-valur magħmula tul sena, fir-rigward tat-trasferimenti mwettqa minn residenti, jiġi kkunsidrat biss għal 50 % tal-valur tiegħu,
                           
                        
                              (iii)
                           
                           
                              Kif ukoll regola li tipprevedi li r-residenti fi Stat Membru ieħor tal-Unjoni Ewropea jistgħu jagħżlu t-tassazzjoni skont ir-rati ġenerali applikabbli għar-residenti (minflok ir-rata speċjali applikabbli għall-persuni mhux residenti) suġġett għall-inklużjoni tad-dħul kollu, sew dak miksub ġewwa kif ukoll dak miksub barra mit-territorju ta’ dan l-Istat, taħt l-istess kundizzjonijiet applikabbli għar-residenti?
                           
                        
            
                  3)
               
               
                  Jiġifieri, id-dispożizzjonijiet tad-dritt tal-Unjoni Ewropea jipprekludu li l-persuna mhux residenti għandha tagħżel bejn
                  
                              (i)
                           
                           
                              li tiġi ntaxxata 100 % taħt il-kundizzjonijiet tar-rata speċjali? jew
                           
                        
                              (ii)
                           
                           
                              li tiġi ntaxxata 50 % bħar-residenti, skont ir-rati applikabbli għar-residenti suġġett għall-inklużjoni tad-dħul kollu taħt l-istess kundizzjonijiet applikabbli għar-residenti?